شەفەق نیوز/ هەکاتی فیلمە هیندیەیلە، ئی گلە وەڕاسی، لە ئاهەگیگ سویر کۆمەڵی لە هیندستان، دوو خوەشک لە مەوقەی بڕین کارەبا، هەریەکیگیان چیە لای شوی ئەوەکە.
ئاهەنگ سویرەگە لە ئاوای ئەسلانا لە ویلایەت مادیا برادیش لە هیندستان بوی، هەنای وەناکاوەو کارەبا بڕیا، و کەفتنە تاریکی، و بویە شیواشیوەگ.
لەو هەڵپڕکیانە ک کەفتە ناو مەردم سویرەگە، کاهنەگە وەردەوام بوی لە رسوومەیل خوازمەنیەگە، باوجی سەری لەناو دوو شوی ئەرا دوو وەیو خوەشک شیویا، ومارەی هەر خوەشکیگ ئەرا دەزویران ئەوەکە بڕێد.
باوان هەردوگ وەیوەگە وتن: هەردوگ دویەتەگە دڵنگ سوور لەوەریان بویە، و سەریانیش پووشانە، ئەراوە وەگەرد بڕیان کارەباگە سەر لە کاهنەگەیش شیویا.
لە رسوومەیل سویر هیندستان، پیاوەیلیش سەریان وە گوڵ پووشن.
